Maungakiekie

O Maungakiekie (nombre maorí, en anglés One Tree Hill) ye un volcán de 182 metros d'altaria situau en a ciudat d'Auckland, Nueva Zelanda.

Ye un puesto memorial important tanto ta os maorís como ta atros neozelandeses. O barrio situau arredol d'a base d'o tozal se diz One Tree Hill. Ye rodiau por os barrios de Royal Oak a l'ueste, y en dirección d'as agullas d'o reloch, Epsom, Greenlane, Oranga, y Onehunga. A tuca proporciona una sobrebuena anvista de toda l'aria metropolitana d'Auckland, y permite a os vesitants alufrar as dos badías que rodian a ciudat.

O cono volcanico, composau d'escoria, ye o resultau d'una erupción a traviés d'os tres craters d'o volcán – un d'ells encara intacto y os atros dos crebaus por a surtida d'a lava que en baixar se levó parti d'o cono d'escoria. Os fluxos de lava s'endrezoron enta toz os puestos, muitos d'ells enta Onehunga, cubrindo un aria de 20 km², estando a segunda mas gran (en aria cubierta) d'o campo volcanico d'Auckland, dimpués d'a Isla de Rangitoto. No se conoixe guaire bien a edat d'a zaguera eruption, encara que se sabe que habría d'estar fa mas de 28.500 anyos ya que bi ha una manta de cenisas volcanicas procedents d'a erupción d'o volcán Te Tātua-a-Riukiuta. 

Referencias

Maungakiekie
Maungakiekie